| **มาตรการในภาคการเกษตร และอาหาร เพื่อแก้ไขปัญหาและบรรเทาผลกระทบจากการแพร่ระบาดของ COVID-19 ของไทย** | |
| --- | --- |
| **หน่วยงาน** | **มาตรการ** |
| กระทรวงพาณิชย์ และกระทรวงเกษตรและสหกรณ์ | วันที่ 23 เม.ย.63 กระทรวงพาณิชย์ (พณ.) และกระทรวงเกษตรและสหกรณ์ (กษ.) ประชุมร่วมกับเกษตรกรผู้ผลิตและผู้ส่งออกอุตสาหกรรมอาหารสำเร็จรูป เพื่อร่วมกันแก้ไขปัญหาช่วงสถานการณ์โควิด โดยได้กำหนดมาตรการ ๑๐ ประการ ดังนี้   1. พณ. กับภาคเอกชนร่วมกันประชาสัมพันธ์และส่งเสริมการขายสร้างภาพลักษณ์ที่ดีและสร้างความเชื่อมั่นในตลาดโลกกับผลิตภัณฑ์อาหารของไทย พณ. ได้จัดทำคลิปประชาสัมพันธ์ 10 ภาษา 2. ทูตพาณิชย์ มีบทบาทมากขึ้นโดยเฉพาะการประชุมออนไลน์ร่วมกับภาคเอกชนในภาคส่วนต่างๆ รวมทั้งภาคธุรกิจอาหารสำเร็จรูปด้วยทุกเดือนถ้าเป็นไปได้ในการพูดคุยแลกเปลี่ยนข้อมูลซึ่งกันและกัน 3. กำหนดแผนงานร่วมกันระหว่าง พณ. ในการทำแผนเปิดตลาดใหม่สำหรับผลิตภัณฑ์อาหารสำเร็จรูปและแปรรูป โดยเฉพาะ SME ได้มีอากาสเข้าถึง ตลาดสำคัญ ได้แก่ อาเซียน เอเชีย ตะวันออกกลาง รัสเซีย และเอเชียกลาง   4. พณ. ร่วมมือกับเอกชนเร่งรัดในการเจรจาจัดทำ FTA กับสหภาพยุโรปและสหราชอาณาจักร  5. พณ. จัดทำแพลตฟอร์มออนไลน์ที่มีประสิทธิภาพเป็นช่องทางระบายสินค้าด้านการเกษตรให้กับเกษตรกร รวมทั้งผู้ผลิตแปรรูปและผู้ส่งออก  อย่างเป็นรูปธรรม  6. เร่งรัดแก้ไขปัญหาในเรื่องการขนส่งผลผลิตทางการเกษตรและผลิตภัณฑ์แปรรูป ทั้งทางอากาศ ทางเรือ และทางบก โดยเฉพาะการส่งสินค้าทางบก  ผ่านเวียดนามและลาวไปยังจีน การขนส่งผ่านด่านสะเดาและด่านปาดังเบซาร์ และการขนส่งทางบกไปยังจีนบริเวณด่านตงซิง  7. การใช้กลไกเกษตรพันธสัญญาเพื่อสร้างความเป็นธรรมให้กับทั้งเกษตรกรและผู้ประกอบธุรกิจให้บังเกิดผลเป็นรูปธรรมมากยิ่งขึ้น  8. พณ. กับภาคเอกชนร่วมกันส่งเสริมการบริโภคน้ำผลไม้ 100% ของไทย ที่ยังติดปัญหาอุบางประการในเรื่องของภาษีสรรพสามิตที่เกี่ยวข้องกับ  ภาษีในรูปแบบภาษีความหวาน เพื่อส่งเสริมการดื่มน้ำผลไม้ของไทยให้มากขึ้นโดยเพิ่มภาษีความหวานในส่วนของน้ำผลไม้ธรรมชาติ  9. พณ. ร่วมมือกับภาคเอกชนในการใช้ห้องเย็นที่มีอยู่ 600 กว่าแห่งในประเทศให้เป็นประโยชน์ในการชะลอพืชผลทางการเกษตรสำคัญที่จะออกสู่  ตลาดและช่วยเรื่องราคาพืชผลทางการเกษตรตกต่ำ  10. มอบหมายให้ทูตพาณิชย์เร่งเจรจา เพื่อคลี่คลายปัญหาการส่งออกสับปะรดกระป๋องไปยังออสเตรเลีย ซึ่งมีปัญหาในเรื่องกำแพงภาษี และการ  ส่งออกข้าวโพดหวานกระป๋องที่ส่งออกไปยังตลาดสหภาพยุโรป เพื่อจะได้ทำตัวเลขส่งออกให้มากขึ้นและนำรายได้เข้าประเทศในช่วงนี้ |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 18 - 24 เม.ย. 2563